חברת הנדל"ן מליסרון של ליאורה עופר דיווחה הבוקר על תוצאותיה לשנת 2016 ולרבעון הרביעי, והציגה המשך צמיחה ברוב הפרמטרים. בתוך כך, הדירקטוריון אישר חלוקת דיבידנד של 55 מיליון שקל על רווחי הרבעון (שיוחלק בחודש מארס), ועל כוונתה לחלק דיביבנד של 240 מיליון שקל על רווחי 2017.
בשנת 2016, ה-NOI מנכסים זהים עלה בכ-3% לכ-1.02 מיליארד שקל. העלייה נובעת בעיקרה משיפור בביצועים התפעוליים של קניון עופר בפ"ת וקניון עופר ברחובות. סך ה-NOI בשנת 2016 גדל בכ-4% לכ-1.07 מיליארד שקל, בהשוואה לכ-1.03 מיליארד שקל בשנת 2015.
ה-FFO של הקבוצה עלה בשנת 2016 בכ-10.4% לכ-584 מיליון שקל, בהשוואה לכ-529 מיליון שקל בתקופה המקבילה אשתקד. בסוף שנת 2016 שווי הנדל"ן להשקעה במאזן המאוחד הסתכם לכ-16.9 מיליארד שקל - עלייה של 3 מיליארד שקל לעומת 2015. הגידול נובע ברובו מרכישת 50% הנוספים מהשותף בקניון עופר גרנד באר שבע וכן מרכישת כ-23.4% נוספים ממניות פארק עופר פ"ת.
בשורה התחתונה, הרווח הנקי של מליסרון בשנת 2016 עלה בכ-35% לכ-985 מיליון שקל (מהם כ-927 מיליון שקל מיוחס לבעלי המניות), בהשוואה לכ-732 מיליון שקל (מהם כ-685 מיליון שקל מיוחס לבעלי המניות) בתקופה המקבילה אשתקד.
ליאורה היקרה, לא נראה לך שהגיע הזמן לפצות את בעלי האגח של סנטראל?